**Nagykikinda története**

**Nagykikinda** ([szerbül](https://hu.wikipedia.org/wiki/Szerb_nyelv) *Кикинда* / *Kikinda*, a [II. világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) végéig *Велика Кикинда* / *Velika Kikinda*, [németül](https://hu.wikipedia.org/wiki/N%C3%A9met_nyelv): *Groß-Kikinda*, [románul](https://hu.wikipedia.org/wiki/Rom%C3%A1n_nyelv): *Chichinda Mare*) [város](https://hu.wikipedia.org/wiki/V%C3%A1ros) és [Község](https://hu.wikipedia.org/wiki/K%C3%B6zs%C3%A9g#Szerbia) ([járás](https://hu.wikipedia.org/wiki/J%C3%A1r%C3%A1s)) [Szerbiában](https://hu.wikipedia.org/wiki/Szerbia), a [Vajdaságban](https://hu.wikipedia.org/wiki/Vajdas%C3%A1g_Auton%C3%B3m_Tartom%C3%A1ny), a [Bánságban](https://hu.wikipedia.org/wiki/B%C3%A1ns%C3%A1g). Az [Észak-bánsági körzet](https://hu.wikipedia.org/wiki/%C3%89szak-b%C3%A1ns%C3%A1gi_k%C3%B6rzet) közigazgatási központja. Népessége 2011-ben 37 676 főt tett ki. Neve a [magyar](https://hu.wikipedia.org/wiki/Magyar_nyelv) [*kökény*](https://hu.wikipedia.org/wiki/K%C3%B6k%C3%A9ny_(n%C3%B6v%C3%A9nyfaj)) főnévből származik.

 nagykikindai utcarészlet a katolikus templommal

[1423](https://hu.wikipedia.org/wiki/1423)-ban *Nagkeken* néven említi oklevél.

A [középkori](https://hu.wikipedia.org/wiki/K%C3%B6z%C3%A9pkor) település a török korban elpusztult. [1751](https://hu.wikipedia.org/wiki/1751)-[1753](https://hu.wikipedia.org/wiki/1753) között délről érkezett szerb határőrökkel telepítették újra.

A [pozsareváci béke](https://hu.wikipedia.org/wiki/Pozsarev%C3%A1ci_b%C3%A9ke" \o "Pozsareváci béke) után elvesztette határőr-település arculatát és a szerbek mellé nagyszámú magyar és német telepes érkezett. [1774](https://hu.wikipedia.org/wiki/1774)-ben önálló közigazgatási egység, a [nagykikindai kerület](https://hu.wikipedia.org/wiki/Nagykikindai_ker%C3%BClet) központja lett. [1848](https://hu.wikipedia.org/wiki/1848). [április 14-én](https://hu.wikipedia.org/wiki/%C3%81prilis_14.) véres népfelkelés volt a városban. [1849](https://hu.wikipedia.org/wiki/1849). [március 23-án](https://hu.wikipedia.org/wiki/M%C3%A1rcius_23.) itt verte szét [Perczel](https://hu.wikipedia.org/wiki/Perczel_M%C3%B3r) a szerb felkelőket.

Az [1876-os vármegyerendezés](https://hu.wikipedia.org/wiki/1876-os_v%C3%A1rmegyerendez%C3%A9s) során Nagykikindát a teljes [nagykikindai kerülettel](https://hu.wikipedia.org/wiki/Nagykikindai_ker%C3%BClet) együtt [Torontál vármegyéhez](https://hu.wikipedia.org/wiki/Toront%C3%A1l_v%C3%A1rmegye)csatolták.

[1910](https://hu.wikipedia.org/wiki/1910)-ben 26 795 lakosából 14 148 fő [szerb](https://hu.wikipedia.org/wiki/Szerbek), 5968 [magyar](https://hu.wikipedia.org/wiki/Magyarok), 5855 [német](https://hu.wikipedia.org/wiki/N%C3%A9metek), 436 [román](https://hu.wikipedia.org/wiki/Rom%C3%A1nok) és 219 fő [cigány](https://hu.wikipedia.org/wiki/Cig%C3%A1nyok) volt.

[1944](https://hu.wikipedia.org/wiki/1944) őszén itt működött a szerbek egyik gyűjtőtábora, ahol foglyok százait kínozták és lőtték agyon.

Nagykikindához 9 település tartozik:

Nagykikindán kívül a községhez (járáshoz) még 9 település tartozik (zárójelben a település szerb neve szerepel):

* [Basahíd](https://hu.wikipedia.org/wiki/Basah%C3%ADd) (*Bašaid*)
* [Bánátnagyfalu](https://hu.wikipedia.org/wiki/B%C3%A1n%C3%A1tnagyfalu) [Szenthubert és Szentborbála és Károlyliget] (*Banatsko Veliko Selo*)
* [Homokrév](https://hu.wikipedia.org/wiki/Homokr%C3%A9v) (*Mokrin*)
* [Nákófalva](https://hu.wikipedia.org/wiki/N%C3%A1k%C3%B3falva) (*Nakovo*)
* [Szaján](https://hu.wikipedia.org/wiki/Szaj%C3%A1n_(telep%C3%BCl%C3%A9s)) (*Sajan*)
* [Tiszahegyes](https://hu.wikipedia.org/wiki/Tiszahegyes) (*Iđos*)
* [Torontáloroszi](https://hu.wikipedia.org/wiki/Toront%C3%A1loroszi) (*Rusko Selo*)
* [Torontáltószeg](https://hu.wikipedia.org/wiki/Toront%C3%A1lt%C3%B3szeg) (*Novi Kozarci*)
* [Töröktopolya](https://hu.wikipedia.org/wiki/T%C3%B6r%C3%B6ktopolya) (*Banatska Topola*)

Forrás:

https://hu.wikipedia.org/wiki/Nagykikinda